**СЪБИТИЯ НА ФКНФ**

**октомври 2018 – септември 2019**

|  |  |  |  |
| --- | --- | --- | --- |
| **№** | **Събитие** | **дата** | **организатор** |
|  | Двудневна **конференция** на тема “От средновековния немски до съвременния български език“ в чест на 80-годишнината на изтъкнатия преподавател от катедрата проф. Борис Парашкевов.  Представени бяха основни моменти от академичната и научно-изследователска кариера на проф. Борис Парашкевов, утвърдила го като уважаван преподавател на поколения филолози, лингвист с международна известност, с голям принос за развитието на българската германистика и в създаването и развитието на скандинавистиката в България, многократно отличаван за приноси в науката и преподавателска и просветителска дейност | 5.10.2018 г. | Катедрата по германистика и скандинавистика |
|  | На тържествена церемония в Аулата в Ректората на Алма матер британският писател Иън Макюън бе удостоен с почетното звание **„доктор хонорис кауза“** на Софийския университет „Св. Климент Охридски“.  Предложението за удостояването с почетното звание на най-старото и авторитетно висше училище в България е на Факултета по класически и нови филологии и на Факултета по славянски филологии.  Церемонията бе открита от декана на Факултета по класически и нови филологии проф. д-р Мадлен Данова, която представи накратко биографията на именития писател | 10.10.2018 г. | ФКНФ |
|  | В Централното фоайе в Ректората на Софийския университет „Св. Климент Охридски“ бе открита **изложба**, посветена на емблематичния ирландски писател Джеймс Джойс. Чрез богат и интригуващ снимков и текстови материал включените в нея 22 пана проследяват живота и творчеството на писателя, както и неговото влияние върху съвременната литературапосветено на 90-годишния юбилей на катедра „Англицистика иамериканистика“ и 130-годишния юбилей на Софийския университет. | 22.10.2018 г. | катедра „Англицистика и американистика“ |
|  | **Международна научна конференция** на тема „Австрия и Балканите. Перспективи от литературознанието и историческата наука“.  Участниците в конференцията бяха поздравени от посланика на Република Австрия г-жа Андреа Вике и заместник-деканите на Факултета по класически и нови филологии и на Историческия факултет. | 23.10.2018 г. | Катедрата по германистика и скандинавистика  Катедрата по история на Византия и балканските народи |
|  | **Годишна среща** на Институтите „Конфуций“ от Централна и Източна Европа. На срещата присъстваха 50 представители от 16 страни, в които има изградени институти и класни стаи „Конфуций“. | 25.10.2018 г. | СУ  Центъра за източни езици и култури |
|  | Проф. Чин Че Кьо бе удостоен с почетното звание „**доктор хонорис кауза“** на Софийския университет. Предложението за удостояването с почетното звание на най-старото и авторитетно висше училище в България е на Факултета по класически и нови филологии и е за изключителния принос на проф. Чин Че Кьо за развитието на научните изследвания в областта на кореистиката в България, за активната научноизследователска и преподавателска дейност в Катедрата по кореистика на Софийския университет и огромната помощ, оказана на Центъра по кореистика в проектната дейност. | 26.10.2018 г. | ФКНФ |
|  | В Софийския университет „Св. Климент Охридски“ Катедра „Англицистика и американистика” представи **книгата „*Езикът отблизо. Сборник в чест на Христо Стаменов/Language up close*. *Papers in honour of Christo Stamenov“***с редактор проф. Мира Ковачева. Сборникът е издание на Университетското издателство „Св. Кл. Охридски“.  Част от Климентовите дни през 2018 г., събитието е една от празничните прояви на катедра „Англицистика и американистика“ по повод на нейния деветдесетгодишен юбилей и 130-тата годишнина на Софийския университет „Св. Климент Охридски“ | 13.11.2018 г. | катедра „Англицистика и американистика“ |
|  | Официално **откриване на** дарения от посолството на Иран на специалност „Иранистика“ **фонетичен кабинет**. В сградата на Центъра за източни езици и култури на Софийския университет „Св. Климент Охридски” бе открит новият фонетичен кабинет, дарен на специалност „Иранистика” при катедра „Класически Изток” от посолството на ИР Иран в София. Дарението е по повод 25-годишнината от основаването на специалност „Иранистика” в Софийския университет и в резултат на традиционно добрите отношения на специалността с иранските научни и културни институции. | 20.11.2018 г. | Центъра за източни езици и култури  ФКНФ |
|  | Посланикът на Португалската република в София изнесе **лекция на тема: „Португалската външна политика – основни приоритети и измерения“**  Н. Пр. г-жа Елена Коутиньо, извънреден и пълномощен посланик на Португалската република в София, посети Факултета по класически и нови филологии на Софийския университет по покана на декана на факултета проф. д-р Мадлен Данова, за да изнесе **публична лекция** пред студенти и преподаватели от факултета. | 23.11.2018 г. | ФКНФ |
|  | Центърът за азербайджански език и култура към Софийския университет "Св. Климент Охридски" отбеляза **петата си годишнина**  с представянето изложба с фотографии на Аурелия Насирова "Непознат, а толкова близък: Азербайджан".  В събитието участваха заместник-ректорът на Софийския университет проф. Мария Стойчева, деканът на Факултета по класически и нови филологии проф. Мадлен Данова, ръководителят на катедра "Тюркология и алтаистика" проф. Ирина Саръиванова, директорът на Националния природонаучен музей при БАН проф. Николай Спасов, представители на български държавни и частни институции, ръководители и сътрудници на акредитираните в България дипломатически представителства, както и ръководители на културните центрове на чужди държави у нас, членове на Дружеството за приятелство Азербайджан-България и др. | 26.11.2018 г. | Центърът за азербайджански език и култура |
|  | Библиотечно-информационният център по британистика и американистика към Катедра „Англицистика и американистика“ на Факултета по класически и нови филологии получи ценно **дарение** от дългогодишния ръководител на Катедра „Англицистика и американистика“ **проф. дфн Александър Шурбанов**. Новата книжна колекция "Шекспир и литературата на английския Ренесанс“ включва над 1000 тома, сред които преобладават изследвания върху Шекспир и английския Ренесанс, както и оригинални текстове от епохата.  Дарението на проф. Шурбанов е изключително ценна придобивка за студентите и преподавателите от катедрата и Софийския университет, както и за всички читатели с литературни и литературно-исторически интереси | 13.12.2018 г. | Катедра „Англицистика и американистика“  ФКНФ |
|  | Със съдействието на Посолството на Конфедерация Швейцария Университетската библиотека получи **дарение от 114 книги от Фондация „Про Хелвеция“**. Дарението беше връчено от извънредния и пълномощен посланик на Швейцария у нас г-жа Мюриел Берсе Коен, която подписа договора за дарение в присъствието на ръководителя на катедра „Романистика” доц. д-р Георги Жечев, на преподаватели и докторанти от Факултета по класически и нови филологии.  Дарението на Фондация „Про Хелвеция” е подбрана колекция на художествена литература на френски език – поезия и проза. Книгите са издадени през последните години и се отличават с добро полиграфическо и художествено оформление. В дарението са включени най-представителните автори на френскоезичната литература на Швейцария от 19 и 20 век | 17.12.2018 г. | катедра „Романистика”  Посолството на Конфедерация Швейцария |
|  | Директорът на Португалския културен център „Камойш – София“ изнесе **публична лекция** в Алма матер.  Анаиза Гордино, директор на Португалския културен център „Камойш – София“ при посолството на Португалия у нас, изнесе публична лекция на тема „Културни политики и дейности на Института за сътрудничество и за езика „Камойш“ към Министерството на външните работи на Португалската република“  Анаиза Гордино гостува в Алма матер по покана на декана на Факултета по класически и нови филологии проф. д-р Мадлен Данова. Лекцията се проведе в рамките на Дипломатическия семинар на магистърска програма „Културни връзки и геополитика на Европейския съюз“. На събитието присъстваха студенти и преподаватели от магистърската програма и от специалност „Португалска филология“ във факултета | 16.01.2019 г. | ФКНФ |
|  | В Софийския университет бе представен **документалният филм** "Командировка във вечността". Центърът за азербайджански език и култура към Софийския университет и Историческият факултет организираха прожекция на документалния филм "Командировка във вечността". В събитието участваха преподаватели от Историческия факултет, историци от БАН, както и студенти от Историческия факултет и Факултета по класически и нови филологии.  Събитието бе открито от директора на Центъра София Шигаева-Митреска. Тя изрази своята благодарност към Бакинския медиа център – продуцент на филма и Фондация „Гейдар Алиев“, с подкрепата на която той е заснет. София Шигаева-Митреска благодари и на декана на Историческия факултет доц. Тодор Попнеделев, който е подкрепил идеята и организацията на събитието | 18.01.2019 г. | Център за азербайджански език и култура  Исторически факултет |
|  | **Международен ден на гръцкия език**  Посолството на Република Гърция в България и Специалност „Новогръцка филология“ във Факултета по класически и нови филологии на Софийския университет „Св. Климент Охридски“ организираха тържествено честване на Международния ден на гръцкия език. | 07.02.2019 | катедра „Класическа филология“ |
|  | Двудневна **международна конференция** на тема "Иран и светът в огледалото на историята. Минало, настояще, перспективи". Двудневният научен форум е посветен на 25-годишнината от създаването на специалност "Иранистика" и 130-годишнината от създаването на Софийския университет.  Организатори на събитието са специалност „Иранистика” в Софийския университет „Св. Климент Охридски” и Центърът за изследване на Иран, Балканите и Централна Европа с подкрепата на посолството на Ислямска Република Иран в София, Техеранския университет, Гиланския университет, университета Косар, Иранското историческо дружество и Дружеството на приятелите на персийски език и култура в Република България | 11.02.2019 | катедра „Класически изток“ |
|  | На 6 март, деня, в който големият учен проф. дфн Александър Федотов, дългогодишен преподавател в Софийския университет и директор на Центъра на източни езици и култури, щеше да навърши 63 години, бе открита **изложба** със снимки на цветя, направени от него по време на пътуванията му в различни страни. Експозицията е представена в Руския културно-информационен център и може да бъде разгледана до 25 март 2019 г. | 07.03.2019 |  |
|  | Софийският университет бе домакин на **международна конференция**, посветена на поп-културата и младежта в Япония и България. Организатор на научния форум бе Катедра "Японистика" във Факултета по класически и нови филологии на Алма матер с подкрепата на Японската Фондация и под патронажа на Посолството на Япония.  Конференцията бе открита в Аулата на Ректората от главен асистент д-р Стела Живкова, която приветства присъстващите и изрази надеждата си, че форумът ще предостави възможност да се проведат интересни дискусии на сериозни теми и отбеляза, че темите, засягащи младите хора, са пъстри и обсъжданията им са повод за нови запознанства. | 13.03.2019 | Катедра "Японистика" |
|  | На тържествена церемония в Аулата на Ректората постоянният секретар на Френската академия г-жа Елен Карер д`Анкос бе удостоена с почетното звание **„доктор хонорис кауза“** на Софийския университет „Св. Климент Охридски“.  Предложението за удостояването с почетното звание на най-старото и авторитетно висше училище в България е на Факултета по класически и нови филологии, подкрепено от Историческия факултет и Факултета по славянски филологии.  Тържествената церемония бе открита от декана на Факултета по класически и нови филологии проф. Мадлен Данова, която представи накратко биографията на г-жа Елен Карер д`Анкос | 20.03.2019 | ФКНФ |
|  | В Конферентната зала в Ректората се проведе **международен колоквиум на тема „Езикова вариативност“**, организиран от Катедра „Испанистика и португалистика“ към Факултета по класически и нови филологии и Института „Сервантес“ в София.  Специален гост на форума бе Франсиско Адолфо Маркос-Марин – почетен професор на Тексаския университет в Сан Антонио, член на Североамериканската академия за испанския език и на Аржентинската академия за филологически науки. Присъстваха деканът на Факултета по класически и нови филологии, деканското ръководство факултета, Хавиер Валдивиелсо, директор на Институт „Сервантес“ в София, представители на посолството на Кралство Испания у нас, преподаватели и студенти, представители на академичната общност на Софийския университет | 22.03.2019 | Катедра „Испанистика и португалистика“ |
|  | Проф. дфн Евгения Вучева бе удостоена с Почетен знак „Св. Климент Охридски“ със **синя лента**  На заседание на Факултетния съвет на Факултета по класически и нови филологии заместник-ректорът на Софийския университет проф. Ренета Божанкова удостои проф. дфн Евгения Вучева с Почетен знак „Св. Климент Охридски“ със синя лента. Проф. Вучева получава отличието за цялостната си академична и научна дейност в развитието на испанистиката и лингвистиката и за приноса си към Факултета по класически и нови филологии и към Алма матер | 09.04.2019 | ФКНФ  Катедра „Испанистика и португалистика“ |
|  | Студенти от Софийския университет представиха **културното разнообразие и пъстрия свят на Виетнам, Тайланд и Индонезия**  Студентите от специалност "Южна, Източна и Югоизточна Азия" във Факултета по класически и нови филологии на Софийския университет организираха двудневно събитие под надслов „Виетайиндо“, посветено на културното разнообразие, пъстрия и необятен свят на Виетнам, Тайланд и Индонезия.  За поредна година се организира събитие, посветено на Югоизточна Азия, като целта е то да стане традиция, която да привлече повече любители на културата на Югоизточна Азия и да популяризира специалността сред бъдещите студенти. | 17.04.2019 | ФКНФ  Студенти от специалност ЮИЮА |
|  | Завърши випуск 2018 на Факултета по класически и нови филологии  На **тържествена церемония в Аулата 298 магистри и бакалаври от Факултета по класически и нови филологии на Софийския университет получиха дипломите си** за завършено висше образование. 130 от тях имат отличен успех, а 12 са пълни отличници.    Деканът на Факултета по класически и нови филологии проф. Мадлен Данова откри церемонията и приветства всички в един от най-важните дни в живота на абсолвентите. Тя посочи, че те са бъдещето и затова за колегията на факултета това е един от най-вълнуващите дни, в който връчват на абсолвентите хубав билет за живота напред. | 19.04.2019 | ФКНФ |
|  | **Колоквиум и международна конференция по кореистика**  Софийският университет „Св. Климент Охридски“ е домакин на Международна конференция по кореистика на тема „Korean Peninsula – Traditions, Culture, Historical perspectives“. В рамките на събитието проф. Пак Чонгчхол проведе колоквиум на тема „2018 Inter-Korean Summit“. Представен бе проекта „Изграждане на обща образователно-изследователска система с цел установяване и разпространение на Кореистиката в Източна Европа“, започнал преди 4 г. в Софийския университет.  На официалното откриване на научния форум присъстваха посланикът на Република Корея у нас Джънг Джингю, доц. д-р Ким Со Йънг, ръководител на проекта, проф. Мадлен Данова, декан на Факултета по класически и нови филологии на Софийския университет, и проф. д-р Светла Къртева-Данчева, директор на Центъра по кореистика на Софийския университет | 23.04.2019 | СУ |
|  | В рамките на *Майските* *дни* *на* *културата* *в* *Софийския* *университет* и на традиционните *Дни* *на* *лузофонията* *във* *Факултета* *по* *класически* *и* *нови* *филологии*, специалност „Португалска филология“ при Катедрата по испанистика и португалистика, съвместно с чуждестранни партньорски институции, предлага богата международна програма от научни и културни събития в областта на лузитанистиката с участието на изтъкнати университетски преподаватели и дейци на културата от Португалия и Бразилия. | 27.05.2019 | ФКНФ  Катедрата по испанистика и португалистика |
|  | В Конферентната зала на Софийския университет се провежда **информационен ден по повод** обявяването на 2019 година от ООН за **Международна година на автохтонните езици**. На форума лингвисти представят автохтонни езици от различни региони по света и обсъждат опасността от изчезването им и действията, които се предприемат за съхраняването им, включително в чисто лингвистичен план, с помощта на съвременни компютърни технологии.  Събитието се организира от Факултета по класически и нови филологии и се провежда в рамките на традиционните Майски дни на културата на Софийския университет "Св. Климент Охридски". | 27.05.2019 | ФКНФ |
|  | В Софийския университет се проведе **международен научен колоквиум на тема „В търсене на по-голям свят“,** посветен на 100-годишнината от рождението на португалския писател Фернандо Намора (1919-1989).  Събитието е част от [Дните на лузофонията във Факултета по класически и нови филологии](https://www.uni-sofia.bg/index.php/bul/novini/novini_i_s_bitiya/dni_na_luzofoniyata_v_v_fakulteta_po_klasicheski_i_novi_filologii2) и е включено в програмата на традиционните Майски дни на културата на Софийския университет. То се организира от Катедрата по испанистика и португалистика (специалност „Португалска филология“) към Факултета по класически и нови филологии на Софийския университет. Партньори в честването са посолството на Португалската република в София, Португалският институт за сътрудничеството и езика „Камойнш“, както и Институтът по португалски език и култура на Лисабонския университет като един от водещите португалски научни и образователни центрове в областта на филологическите науки | 29.05.2019 | Катедра по испанистика и португалистика |
|  | **Магистърска програма „Превод“ към ФКНФ получи за трети пореден път Знака за качество „ЕМТ“ на Европейската комисия**  На 4 юни 2019 г. Европейската комисия публикува списък с университетските програми, които предлагат висококачествено обучение по превод в ОКС „Магистър“ в съответствие със стандартите на мрежата „Европейска магистърска степен по превод“ (European Master's in Translation – ЕМТ). След изключително стриктен подбор от международна експертна комисия от оценители тези програми стават членки на мрежата ЕМТ и получават за срок от пет години запазения Знак за качество „ЕМТ“ на Европейската комисия.  Изрично признание за качеството на обучението във Факултета по класически и нови филологии и цялостно в Софийския университет „Св. Климент Охридски“ е, че Магистърска програма „Превод“ с английски и/или френски език, съвместна програма на катедра „Англицистика и американистика“ и катедра „Романистика“ към Факултета по класически и нови филологии, за [трети пореден път](https://www.uni-sofia.bg/index.php/bul/novini/arhiv/arhiv_na_goreschi_novini/magist_rska_programa_prevod_na_fknf_poluchi_za_vtori_p_t_znaka_za_kachestvo_emt_na_evropejskata_komisiya) беше избрана за член на мрежата. През периода 2019-2024 г. тя ще продължи да носи Знака за качество ЕМТ – запазен знак на ЕС от 2012 г. Магистърска програма „Превод“ членува в ЕМТ от самото ѝ създаване – от 2009 г. | 04.06.2019 | EК |
|  | Делегация от преподаватели на Софийския университет, ръководена от функционалния ректор проф. Мария Стойчева, беше на едноседмично работно посещение в един от водещите университети в Централна Азия - Казахския национален университет „ал-Фараби“.  В научно-образователния форум участваха проф. Мадлен Данова, декан на Факултета по класически и нови филологии, проф. Теодора Петрова, декан на Факултета по журналистика и масова комуникация, проф. Божидар Ангелов, декан на Факултета по науки за образованието и изкуствата, проф. Стоян Шишков, декан на Биологическия факултет, и Виолета Добичина, директор на Научно-образователния и културен център “ал-Фараби” в Софийския университет. В делегацията се включиха и университетски преподаватели от Пловдив и БАН.  Посещението се осъществи по повод на завършването на първия випуск магистри от съвместната магистърска програма „Европа и Азия: Културна дипломация и геополитика на Европейския съюз” към Факултета по класически и нови филологии на Софийския университет „Св. Климент Охридски“ и Казахския национален университет „ал-Фараби | 05.06.2019 | Научно-образователен и културен център “ал-Фараби” в СУ |
|  | **Представяне на книгата „Дипломатическата кореспонденция между България и Германия“**  В Заседателна зала 1 в Софийския университет „Св. Климент Охридски“ бе представена книгата „*Дипломатическата кореспонденция между България и Германия“* на доц. д-р Бисерка Велева от Катедра „Западни езици“ към Факултета по класически и нови филологии. Събитието е част от програмата на традиционните Майски дни на културата на Университета.  В монографията, издадена от Университетско издателство „Св. Кл. Охридски“, систематизирано се представя дипломатическата кореспонденция между България и Германия, като акцентът се поставя върху лингвистичния анализ на основни видове текстове, използвани при дипломатическото общуване. | 07.06.2019 | Катедра „Западни езици“  ФКНФ |
|  | **Четиринадесети празник на японската култура – Бункасай**  В Центъра за източни езици и култури към Софийския университет за четиринадесета поредна година се проведе Празник на японската култура - Бункасай, организиран от студентите на специалност „Японистика“ към Факултета по класически и нови филологии. Събитието се проведе под патронажа на посолството на Япония в Република България и с подкрепата на Студентския съвет към Алма матер.  Гости на празника бяха посланикът на Япония у нас Масато Ватанабе, културно аташе и съветникът в посолството Мисаки Нишимура и Ясуюки Ебата, представителят на корпорация “Мицубиши” в Република България Хирофуми Аджичи и др.  Събитието имаше за цел да бъде увлекателно и информативно и да даде възможност на гостите да се докоснат до японските култура, мислене и естетика. | 10.06.2019 | студентите на специалност „Японистика“ към ФКНФ |
|  | **Директорът на Института „Сервантес“ в България** Хавиер Одриосола бе удостоен с Почетния знак на Софийския университет със **синя лента**  Проф. дфн Анастас Герджиков връчи на Хавиер Валдивиелсо Одриосола Почетния знак на Софийския университет „Св. Климент Охридски“ със синя лента. Директорът на Института „Сервантес“ в България получи отличието за изключителните си заслуги в развитието на академичната испанистика, за популяризирането на испанската култура в България и за сериозния си принос за представянето на българската литература и култура в Испания.  На церемонията присъства и извънредният и пълномощен посланик на Кралство Испания Алехандро Поланко.  Г-н Валдивиелсо благодари за отличието и заяви, че за Института „Сервантес“ академичната испанистика е приоритет. Той акцентира върху връзката между Института и Катедрата по испанистика и португалистика на Софийския университет. | 20.06.2019 | СУ |
|  | **Завърши първият випуск на съвместната магистърска програма на Софийския университет и Казахския национален университет**  На тържествена церемония в Казахския национален университет „ал-Фараби“ бяха връчени българските дипломи за завършено висше образование на абсолвентите-магистри от първия випуск на съвместната магистърска програма „Европа и Азия: културна дипломация и геополитика на Европейския съюз” към Факултета по класически и нови филологии на Софийския университет „Св. Климент Охридски“ и Казахския национален университет „ал-Фараби“.  Съвместната магистърската програма е създадена преди две години и обучението в нея включва лекции, семинари, летни училища, дипломатическо училище, стажове и др.  През месец май 2019 г. Казахския национален университет „ал-Фараби“ беше посетен от [делегация](https://www.uni-sofia.bg/index.php/bul/novini/novini_i_s_bitiya/prepodavateli_ot_sofijskiya_universitet_uchastvaha_v_nauchno_obrazovatelen_forum_v_kazahskiya_nacionalen_universitet_al_farabi/) на Софийския университет. Ключовият момент от посещението на българските гости беше защитата на магистърските дисертации на първия випуск на съвместната образователна програма „Европа и Азия: културна дипломация и геополитика на ЕС“. | 31.07.2019 | ФКНФ  Научно-изследователски и културен „ал-Фараби“ |
|  | **Факултетът по класически и нови филологии и Факултетът по славянски филологии представиха магистърските си програми**  За поредна година Факултетът по класически и нови филологии организира Ден на отворените врати на магистърските програми. Към инициативата се присъедини и Факултетът по славянски филологии. Двата филологически факултета на Софийския университет представиха част от програмите, които предлагат.  Събитието се проведе в Централното фоайе в Ректората и бе открито от декана на Факултета по класически и нови филологии проф. Мадлен Данова. Тя благодари на колегите си, отзовали се на поканата да представят своите програми и им пожела да намерят най-добрите си студенти. Проф. Данова изрази задоволството си, че към инициативата се е присъединил и Факултетът по славянски филологии и пожела това да стане традиция. В края на приветствието си тя пожела успешна учебна година на всички. | 02.09.2019 | ФКНФ  ФСлФ |
|  | **30-та годишна конференция на Европейската асоциация на ресурсните специалисти японисти (European Association of Japanese Resource Specialists (EAJRS)**  Катедра „Японистика“ на Софийския университет „Св. Климент Охридски“ с любезното съдействие на Японската Фондация е домакин на четиридневна конференция на тема: „Преосмисляне на ресурсите в японистиката“, която ще се проведе в периода 18-21 септември 2019 г.  По време на официалното откриване на научния форум заместник-ректорът на Алма матер проф. Ренета Божанкова изрази радостта си, че Софийският университет е домакин на толкова значимо събитие за европейската японистика. Тя изрази уважението си към колегите от специалност „Японистика“, изтъкна многобройните им успехи и посочи, че работят в много перспективна научна област.  Посланикът на Япония у нас Масато Ватанабе също поздрави всички гости, участници и организатори на събитието, което за първа година се провежда в България. Той отбеляза, че за него е чест да бъде част от научния форум, обединяващ изследователи от цял свят. Посланикът подчерта, че 2019 г. е юбилейна година в отношенията между България и Япония. Масато Ватанабе отправи специална благодарност към екипа на Катедра „Японистика“ за отличната работа през годините в полза на добрите отношения между двете държави. Той пожела голям успех на конференцията, а на участниците – да имат полезен и приятен престой в София | 18.09.2019 | ФКНФ  Катедра „Японистика“ |